Oscars: En die kortlys vir beste buitelandse rolprent is … | Bioskoop.co
Oscars: En die kortlys vir beste buitelandse rolprent is …
93ste Oscar-toekennings (Academy Awards) 2021
Anna-Marie Jansen van Vuuren & Rick Bronkhorst
Suid-Afrika het laas 'n Afrikaanse inskrywing vir die Oscars gehad toe Noem my Skollie (2016) benoem was as ons inskrywing in dieselfde kategorie. Die Nasionale Film- en Videostigting, oftewel die NFVF, is die regering se uitvoerende hand as dit daarby kom om te bepaal watter rolprent Suid-Afrika se jaarlikse inskrywing vir die Oscars se kategorie vir beste internasionale rolprent gaan wees. Die NFVF het 'n beoordelingskomitee saamgestel om te bepaal watter Suid-Afrikaanse fliek ons inskrywing vir 2020 sou wees. Dié komitee het toe Toorbos gekies. René van Rooyen (regisseur) noem dat die produksietydperk van Toorbos oor agt jaar strek. Dit was vir haar 'n liefdestaak. Sy is een van drie vrouens wat Suid-Afrika op die Oscar-langlys verteenwoordig. Toorbos handel oor relevante temas aangaande die plek van 'n vrou in die samelewing, ons verhouding met die natuur en die beskerming daarvan. Temas wat beslis aanklank sou kon vind by lede van die Academy.
*Oorspronklik gepubliseer op Litnet
BIOSKOOP IS N SEKSIE 18A NWO (136-396) © 2021 | BEPALINGS & VOORWAARDES | PRIVAATHEIDSBELEID | E-POS KENNISGEWING